L'Ajuntament obri al públic la zona est dels jardins de la Gerència
16 de desembre 2023

![](/media/h25hxqrd/fondo-final-para-videos-feder-edusi_c.jpg?width=570&height=321&mode=max)

La zona est de la Gerència s'ha obert al públic este matí, després de la finalització de les obres de recuperació i adequació dels jardins, que ha dut a terme l'Ajuntament de Sagunt amb un pressupost d'execució material de 2.257.710 €. D'esta quantia, el Fons Europeu de Desenvolupament Regional (FEDER) ha cofinançat 807.980 € en el marc de l'Estratègia de Desenvolupament Urbà Sostenible i Integrat "Join Sagunt" del Programa Operatiu pluriregional d'España FEDER 2014-2020 desenvolupada per l'Ajuntament de Sagunt. A més, l'Ajuntament de Sagunt ha aportat la resta de l'import amb una subvenció de la Diputació de València, aconseguida a través del Pla d'Inversions + de 2021.

![](/media/zy0p41rd/img_2850_c.jpg?width=850&height=566.6666666666666)

A esta obertura han acudit l'alcalde de Sagunt, Darío Moreno; la regidora d'Estratègia de Desenvolupament Urbà Sostenible i Integrat (EDUSI), Natalia Antonino; la regidora de Patrimoni Cultural i Industrial, Patricia Sánchez, i altres regidors de l'Ajuntament. També han estat presents les Falleres Majors de la Federació Junta Fallera de Sagunt (FJFS), Carla Boix i Núria Bueno, així com el president de la FJFS, Ramón Jarque.

 ![](/media/e1cbo1d4/img_3016_c.jpg?width=375&height=250&mode=max) ![](/media/jf4d0xsw/img_2876_c.jpg?width=376&height=251&mode=max)

«**Hui és, sens dubte, un dia de dignificació del nostre patrimoni industrial i de la nostra història, i també un dia d'alegria per a tota la ciutadania, que pot gaudir d'este gran espai públic**», ha declarat Darío Moreno. L'alcalde de Sagunt ha recordat que esta és la primera fase del conjunt del projecte de la Gerència i que «**ha sigut possible gràcies als Fons Europeus EDUSI**». A més, Moreno ha afegit: «**Continuarem invertint, continuarem dignificant el nostre patrimoni i ara el que volem és que la gent vinga i el visca. Perquè estes actuacions el que volen és que tothom vinga ací a gaudir del nostre patrimoni industrial, de la nostra història i del nostre espai públic**».

![](/media/dcbfmdeu/img_2732_c.jpg?width=850&height=566.6666666666666)

La regidora de Patrimoni Cultural i Industrial, Patricia Sánchez, ha valorat l'obertura de la Gerència com una «**fita històrica**» i ha desitjat a la ciutadania «**que gaudisca d'este espai hui i sempre**». «**La finalització d'esta primera fase als jardins de la Gerència és prova del compromís de l'Equip de Govern amb la conservació i posada en valor del Patrimoni Industrial**», ha valorat. «**S'ha recuperat un espai verd i d'oci per a la ciutadania, al mateix temps que retem homenatge a la memòria obrera**», ha dit Sánchez.

    ![](/media/niaj5ab0/img_2879_c.jpg?width=359&height=239&mode=max) ![](/media/jvsnwsot/img_3008_c.jpg?width=356&height=238&mode=max)

A les 11.30 hores s'ha obert al públic la zona est de la Gerència, per la qual han pogut fer una passejada i conéixer el resultat de les obres. A continuació, el grup Replay, que està format per cinc músics, ha fet un viatge al passat amb la interpretació de temes que van marcar la dècada dels 80 enllaçant les cançons amb històries i temes curts de sèries, pel·lícules i dibuixos que van triomfar en eixa època. Estes cançons han sigut de La Unión, Danza Invisible, Loquillo, Los Secretos, Hombres G, La Guardia... Així mateix, també hi ha hagut activitats d'animació infantil que han consistit en inflables i tallers i han versat sobre el Patrimoni Industrial.

  ![](/media/qmfafmvy/img_2907_c.jpg?width=370&height=246&mode=max) ![](/media/5jcpz31b/img_2932_c.jpg?width=371&height=247&mode=max)

La superfície on s'ha actuat abasta 13.433,49 m² i l'obra s'ha centrat principalment en la recuperació i reorganització de la circulació interior del recinte mitjançant camins i senderes per als vianants i per a mitjans de transport no motoritzats. Així mateix, també s'ha prioritzat mantindre l'estructura d'illes originals, rehabilitant els espais verds que alberguen i realitzant un tractament de vegetació i fauna, a més de la instal·lació de cartelleria identificant les espècies autòctones; la instal·lació de xarxes, de xarxa elèctrica, il·luminació i aigua potable, entre altres; la restauració de les edificacions existents per a frenar el seu avançat estat de deterioració; la reubicació d'aparcaments de bicicletes, i la senyalització de tot l'espai amb les condicions i recomanacions d'ús.

   ![](/media/qx0hlv2r/img_2866_c.jpg?width=344&height=229&mode=max) ![](/media/zaqj2kyl/img_2956_c.jpg?width=344&height=229&mode=max)

![](/media/njmjme4g/img_2980_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-obri-al-public-la-zona-est-dels-jardins-de-la-gerencia/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-obri-al-public-la-zona-est-dels-jardins-de-la-gerencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-obri-al-public-la-zona-est-dels-jardins-de-la-gerencia/ "Linked In")
*   [](mailto:?body=https://aytosagunto.es/va/actualitat/l-ajuntament-obri-al-public-la-zona-est-dels-jardins-de-la-gerencia/)